VANHA TESTAMENTTI AVAUTUU
JESAJA, Osa 1
Mainitsen kolme Jumalan Sanan ulkopuolista kiinnostavaa seikkaa.
Vuonna 1948 beduiini- vuohipaimen heitteli kiviä -
Qumranissa Kuolleenmeren pohjoispäässä.
Yksi kivi lensi kalliossa olevaan luolaan.
Hän kuuli särkyvän ruukun äänen ja luuli rikkoneensa jonkun omaisuutta.
Mitään ei tapahtunut, joten hän uskaltautui ryömimään luolaan.
Hän löysi puolitoistametrisiä ruukkuja.
Hän kurkisti ruukun sisään ja löysi ikivanhoja kääröjä.
Ne olivat Kuolleenmeren kääröt, ja se oli valtava löytö.
Kääröjen joukossa oli Vanhan testamentin osia, -
mukaan lukien Jesajan kirjan täydellinen käsikirjoitus.
Työn alla oli Jesajan kirjan uudistettu käännös.
Käännöstyö käskettiin keskeyttää.
Löytö oli tuhat vuotta vanhempi kuin tunnettu varhaisin käsikirjoitus.
Jesajan kirjan vanhin käsikirjoitus oli v:lta 900 jKr. Tämä oli v:lta 100 eKr.
Se vei Jesajan tuntemusta tuhat vuotta lähemmäs alkuperäistä.
Luultiin, että englanninkielinen käännös pitää muuttaa kokonaan, -
mutta kävi ilmi, ettei käännöstä tarvinnut muuttaa juuri lainkaan.
Se oli säilynyt niin hyvin yli tuhat vuotta.
Händel sävelsi Messias-oratorion vuonna 1741.
Sen 250-vuotisjuhlaa vietettiin viime vuonna, 1991.
Sanat Messias-oratorioon kirjoitti eräs pappi.
Hän antoi sanoituksen Händelille ja pyysi tätä säveltämään sen.
Händel esitteli sävellyksensä 24 päivän kuluttua.
Pappi tuhahti: "Noin lyhyessä ajassa ei tule kunnon sävellystä!"
Hän tosissaan suuttui Händelille. Händel itse oli innoissaan.
Sanoituksesta suuri osa on suoraan Jesajan kirjasta.
Lukujen otsikot Raamatussa eivät ole Pyhän Hengen innoittamia.
Kunpa Raamatussamme ei olisi lainkaan luku- ja jaejakoa!
Kristityt pärjäsivät ilman niitä ainakin 1 100 vuoden ajan.
Heidän piti oppia asiayhteydet.
Jesajan lukujako on mielenkiintoinen. Ehkä se on tehty tahattomasti.
Jesajan kirja jaettiin 66 lukuun. Raamatussa on 66 kirjaa.
Jesajan kirja jaettiin kahteen erilliseen puolikkaaseen:
39 lukua ja 27 lukua.
Vanhassa testamentissa on 39 ja Uudessa testamentissa 27 kirjaa.
Ensimmäiset 39 lukua vetävät yhteen Vanhan testamentin sanoman.
Jälkimmäiset 27 lukua vetävät yhteen Uuden testamentin sanoman.
Loppuosa alkaa huutavan äänellä erämaassa:
"Valmistakaa Herralle tie erämaahan!" Johannes Kastaja.
Se siirtyy Pyhän Hengen voitelemaan Herran palvelijaan, -
joka kuolee kansan syntien vuoksi, nousee kuolleista ja korotetaan.
Sitten se sanoo: "Te olette minun todistajani."
Lopussa Jumala sanoo: "Minä luon uudet taivaat ja uuden maan."
Lopuksi kerrotaan paikasta, jossa tuli ei sammu eikä mato kuole.
Jos Raamattu puristettaisiin yhdeksi kirjaksi, tuloksena olisi Jesajan kirja.
Jos haluat tuntea koko Raamatun, lue vain Jesaja.
Se sisältää koko sanoman tiivistettynä.
Luvut 40―66 vastaavat Uutta testamenttia.
Ne jakautuvat aiheittain kolmeen yhdeksän luvun jaksoon.
Teema luvuissa 40―48 on Jumalan kansan lohduttaminen.
Luvuissa 49―57 on Herran palvelija, joka kuolee ja nousee kuolleista.
Luvut 58―66 kertovat tulevasta kirkkaudesta.
9 luvun jaksot jakautuvat aiheittain kolmeen kolmen luvun osaan.
27 lukua jakautuvat kolmeen 9 luvun jaksoon.
9 luvun osat taas jakautuvat kolmeen kolmen luvun osaan.
Keskimmäisessä jaksossa on selvät osat: 49―51, 52―54 ja 55―57.
Niistäkin keskimmäinen osa jakautuu kolmeen aiheeseen: luku 52, 53 ja 54.
Lukujako on pielessä vain yhden jakeen verran.
Jos ottaa aina keskimmäisen jakson keskimmäisen jakeen, -
tullaan jakeeseen: "Hän on haavoitettu meidän rikkomustemme tähden," -
"runneltu meidän pahain tekojemme tähden."
"Rangaistus oli hänen päällänsä, että meillä rauha olisi," -
"ja hänen haavainsa kautta me olemme paratut."
En pidä jaejakoa Pyhän Hengen innoittamana, mutta kiehtova se on.
Jesaja on osittain erittäin hyvin tunnettu.
Joku sanoi, että hänen makuunsa Shakespeare lainailee liikaa.
Hän luuli, että Shakespeare siteerasi muita, eikä tajunnut, -
että Shakespearea siteerattiin. Sama pätee Jesajan kirjaan.
Lainailemme häntä jatkuvasti.
Jos olet kasvanut seurakunnassa, olet oppinut kaikki nuo tekstit.
"Vaikka teidän syntinne ovat veri- ruskeat, tulevat ne lumivalkeiksi."
Veriruskea villa näyttää tältä.
Ihmiskeinoin tuota ei saa enää valkoiseksi.
Jumala sanoo, että vaikka syntinne ovat tuon väriset, -
ne tulevat lunta valkeammiksi. Toisesta kuvasta kerron myöhemmin.
Olemme tottuneet moniin muihinkin sitaatteihin.
"He takovat miekkansa vantaiksi ja keihäänsä vesureiksi."
Teksti on kaiverrettu graniittiin YK:n päämajan edessä New Yorkissa.
Harmi, ettei siteerattu koko tekstiä: "Hän tuomitsee pakanakansat..."
Ilman Hänen tuomiotaan loppuosa ei luonnistu meiltä.
"Neitsyt tulee raskaaksi... ja antaa hänelle nimen Immanuel."
Ne ovat tutut sanat joulusta ja Händelin Messias-oratoriosta.
"Vakaamieliselle sinä talletat rauhan, sillä hän turvaa sinuun."
"Ne, jotka Herraa odottavat, saavat uuden voiman," -
"he kohottavat siipensä kuin kotkat."
"Oi, jospa sinä halkaisisit taivaat ja astuisit alas."
Tietyt luvut kuuluvat tunnetuimpiin ja useimmin luettuihin seurakunnassa.
Puoli tusinaa lukua ovat lähes puhki luettuja seurakunnassa.
Luku 6: Jesajan kutsu.
"Kuningas Ussian kuolinvuotena minä näin Herran... Pyhä! Pyhä!"
Valitettavasti lainaus lopetetaan aina väärään jakeeseen:
"Tässä minä olen. Lähetä minut!"
Jätetään lukematta tärkeä kohta siitä, mitä hänet lähetettiin tekemään.
Se on harmi. Luku 35 kertoo erämaasta, joka kukoistaa.
Luku 40: "Lohduttakaa, lohduttakaa kansaani."
Huutavan ääni erämaassa.
Kaikki tuntevat luvun 53.
"Hän on haavoitettu meidän rikkomustemme tähden," -
"runneltu meidän pahain tekojemme tähden."
Sitten luku 55: "Kuulkaa, kaikki janoavaiset, tulkaa veden ääreen."
Luku 61 oli Jeesuksen ensimmäinen saarnateksti Nasaretissa:
"Herran Henki on minun päälläni... julistamaan vangituille vapautusta..."
Osia Jesajasta tunnetaan erittäin hyvin, ja se on ongelma.
Koska meillä on luku- ja jaenumerot, poimimme niitä ulos yhteydestään.
Tunnemme siitä osasia erittäin hyvin, paremmin kuin muita kirjoja.
Itse kirjaa emme tunne sillä tavalla kuin pitäisi.
Uudessa testamentissa on monia sitaatteja Jesajan kirjan loppuosasta:
"Hän hävittää kuoleman ainiaaksi."
Ajatus Pyhän Hengen murehduttamisesta tulee sieltä.
"Jumala pyyhkii kyyneleet kaikkien kasvoilta."
"Huutavan ääni erämaassa. Te olette minun todistajiani."
"Jokainen polvi notkistuu ja kaikki kielet tunnustavat..."
Jeesus viittasi Jesajaan enemmän kuin muihin Raamatun kirjoihin.
Paavali siteeraa sitä useammin kuin muita kirjoja.
Jos todella haluat oppia tuntemaan Raamatun, tutustu Jesajaan.
Se antaa ilmestystä Uudesta ja Vanhasta testamentista.
Useimpien Raamatun kirjoittajien tavoin Jesaja oli Jumala-keskeinen.
Hän ei puhunut paljon itsestään.
Juutalainen historia ja hänen oma kirjansa antavat hänestä vihiä.
Historioitsija Josefus ja juutalainen perimätieto kertovat hänestä paljon.
Hänen vanhempiensa on täytynyt olla jumalaapelkääväisiä.
Hänen nimensä on sama kuin Jeesus ja Joosua.
Harmi, että meillä on omaksuttu Jesaja-muoto.
Hepreaksi se on Jesajahu. Jahu on Jumalan nimi.
Jesa merkitsee: "pelastus", "Jumala pelastaa".
Kylämme postimiehen nimi oli Godsave, Jumala pelastaa.
"Jumala pelastaa" on hepreaksi Jesaja, Jesajahu.
Se on sama nimi kuin Joosua ja Jeesus.
Se oli profeetallinen, koska häntä kutsutaan VT:n evankelistaksi.
Hän tuo evankeliumin, hyvän uutisen, etenkin kirjan jälkipuoliskossa.
Uusi-sana tuskin koskaan esiintyy Vanhassa testamentissa, -
paitsi jakeissa, kuten "Ei mitään uutta auringon alla."
Niin sanoo saarnaaja Saarnaajan kirjassa.
Jesajan jälkipuolisko on ainoa kohta, jossa se esiintyy tiuhaan:
uusi, uusi taivas, uusi maa, uusi luomakunta. Teen kaiken uudeksi.
Jesajasta tuli kaikkien aikojen suurin profeetta.
Juutalaiset asettavat hänet Mooseksen ja Elian rinnalle.
He olivat suuria profeettoja, mutta Jesaja oli suurin Sanassa.
Jesaja syntyi palatsissa. Hänet kasvatettiin hovissa.
Hän oli kuningas Jooasin pojanpoika ja kuningas Ussian serkku.
Siksi kuningas Ussian kuolema oli hänelle kova paikka.
Hän oli kuninkaallista perhettä.
Hänellä oli varallisuutta, asema ja koulutus.
Uskon, että tausta teki profeetantyöstä haastavampaa.
Hän kohtasi Jumalan niin väkevästi, ettei hänellä juuri ollut vaihtoehtoa.
Hän toimi neuvonantajana kuninkaille.
Siksi hänen profetioistaan monet koskevat poliittisia asioita, -
etenkin väärää turvallisuutta, joka tuli liitoista maailmanvaltojen kanssa, -
joko Assyrian kanssa koillisessa tai Egyptin kanssa lounaassa.
Hänen vaimonsa oli naisprofeetta.
Vaimolta meillä ei ole ainoatakaan profetiaa.
Uskon Jesajan tarkistuttaneen omat profetiansa hänellä.
Vaimo saattoi sanoa: "Tuo on Herrasta. Puhu se julki."
He kuulivat yhdessä Jumalalta profetioita, mutta Jesaja toi ne julki.
Hänellä oli ainakin kaksi poikaa, ehkä jopa kolme.
Olen jo kertonut heidän nimensä.
Toinen oli Maher-Saalal Haas-Bas. Siinä on melkoinen nimi pikkupojalle.
Se merkitsee: "Saalis rientää, ryöstö joutuu".
Nimi oli profetia. Sen mukaan Jerusalem ryöstettäisiin.
Vihollinen veisi kaikki sen aarteet. Pojan nimi tiesi huonoja uutisia.
Toisen pojan nimi oli Sear-Jaasub. Se merkitsee: "jäännös palajaa".
Ne ovat Jesajan pääsanomat.
Huono uutinen kirjan alkuosassa on, että Jerusalem ryöstetään.
Hyvä uutinen kirjan loppuosassa on, että jäännös kuitenkin palaa.
Israelilla on sittenkin tulevaisuus, vaikka se menettääkin kaiken.
Arvellaan, että Jesajan kolmannen pojan nimi olisi ollut Immanuel.
Niihin aikoihin kyllä syntyi poika, joka oli profetioiden aihe.
Uskon hänen olleen toisen naisen lapsi, ei Jesajan.
Jotkut uskovat, että hänellä oli kolmas lapsi, Immanuel, Jumala kanssamme.
Pojan syntymä oli merkki kuninkaalle.
Se oli kaksoismerkki, joka toteutuisi vuosisatoja myöhemmin Jeesuksessa.
Jesaja kutsuttiin siten, että hän meni temppeliin ja näki Herran.
Herran pyhyys valtasi hänet. Hän kutsui Jumalaa nimellä, -
jota kukaan muu ei käyttänyt. Se toistuu lähes 50 kertaa: Israelin Pyhä.
Se oli ainutlaatuinen nimi. Jumalan pyhyys valtasi Jesajan.
Kun hän näki Jumalan pyhyyden, hän tunsi olevansa saastainen.
Hän koki, että hänen huulensa olivat saastaiset.
Likainen puhe on saastaista.
Raamatussa on paljon opetusta puheestamme ja sanoistamme.
Sitten hän koki, miten enkeli kosketti hänen huuliaan hehkuvalla hiilellä.
Sen jälkeen hänellä oli arpinen suu.
Se todella tapahtui. Se ei ollut näky.
Hän kertoi ihmisille, että Jumala oli joutunut polttamaan hänen huulensa.
Hän oli arpihuulinen mies, joka puhui palaneen suun kautta loppuikänsä.
Uskon, että häntä kuunneltiin sen vuoksi.
Se oli profeetan kutsun hinta.
Häneltä kysyttiin: "Kenet minä lähetän?"
"Kuka menee meidän puolestamme?" Se kielii pyhästä kolminaisuudesta.
Sitten tulivat musertavat uutiset:
"Sinä menet julistamaan, mutta he eivät kuuntele."
"Kansan sydän paatuu. He eivät ota vastaan. Et saa vastakaikua."
Herra sanoi Jesajalle: "Älä kuvittele onnistuvasi saarnaajana."
"Mitä enemmän saarnaat, sitä pahemmin he paatuvat."
"Kovetan heidän korvansa ja sokaisen heidän silmänsä saarnojesi avulla," -
"etteivät he kääntyisi ja tulisi parannetuiksi."
Jumalan sana voi avata ja sulkea ihmisen sydämen.
Se voi työntää ihmisiä etäämmälle.
Ihminen joko paatuu tai pehmenee, kun hän kuulee Jumalan Sanan.
Nytkin teistä jokainen avautuu tai sulkeutuu Jumalan Sanalle.
Jesajan profetian oli määrä kovettaa ja kuurouttaa ihmisiä.
Jesajan jakeista juuri tätä siteerataan Uudessa testamentissa eniten.
Jeesus sanoi: "Puhun vertauksin, että he kuulevin korvin eivät kuule," -
"ja näkevin silmin eivät näkisi, etteivät he kääntyisi ja parantuisi."
Hän pyrki vertauksin paaduttamaan ne, jotka eivät olleet kiinnostuneita.
Paavali siteerasi samaa kohtaa, -
kun hän saarnasi juutalaisille jotka eivät kuunnelleet.
Jesaja kysyi: "Kuinka kauan minun on saarnattava vailla vastakaikua?"
Herra sanoi: "Siihen asti, kunnes kaupungit tulevat autioiksi."
"Kuitenkin jäljelle jää kymmenys, ja puu kasvaa jälleen."
On rankkaa tehdä työtä 40 vuotta tietäen jäävänsä vaille vastakaikua.
Ilman sitä meillä ei olisi nyt tätä mahtavaa kirjaa.
Hän ei tiennyt, että vuosisatojen kuluttua tämä kirja olisi innoitus.
Elämänsä aikana hän oli epäonnistuja. Häntä ei kuunneltu.
Katsotaan sitten hieman maantietoa ja historiaa.
On tärkeää sijoittaa profeetat oikeaan aikaan ja paikkaan.
Tässä on tuttu näkymä Lähi-idästä ja hedelmällisestä puolikuusta.
Persianlahti, Tigris ja Eufrat, -
Punainenmeri, Välimeri, Kypros ja Niili.
Tässä ovat Israelin kymmenen pohjoista sukukuntaa.
Pääkaupunki on Samaria.
Tässä ovat kaksi Juudan sukukuntaa etelässä. Pääkaupunki on Jerusalem.
Niitä ympäröivät pienet valtiot. Etäämpänä ovat suurvallat.
Jumala kuritti kansaansa pikku- valtioiden kautta Jesajan kirjassa.
Kun kansa ei totellut, Hän käytti suurvaltoja.
Pohjoisessa olivat syyrialaiset. Pääkaupunki oli Damasko.
Ammonilaiset, mooabilaiset ja edomilaiset -
olivat Jordanin ja Kuolleenmeren toisella puolella kukkuloilla.
Rannikolla olivat filistealaiset, jotka Jumala oli tuonut Kreetalta.
Autiomaassa olivat arabit.
Juudaa vastaan oli liittoumia Jesajan päivinä.
Israelin kymmenen heimoa tekivät liiton syyrialaisten kanssa.
He hyökkäsivät pientä Juudaa vastaan.
Silloin Jesaja sanoi kuninkaalle, että Juuda voittaisi.
Kuningas sanoi: "Olemme pahasti alakynnessä määrällisesti."
Silloin Jesaja sanoi: "Katso, neitsyt tulee raskaaksi, synnyttää pojan" -
"ja antaa hänelle nimen Immanuel."
Immanuel merkitsee: "Jumala kanssamme". Annan neljä käännöstä.
Jumala on meidän kanssamme. Jumala on meidän kanssamme.
Oikea vaihtoehto on: Jumala on meidän kanssamme.
Paino on "meissä". Jumala on meidän kanssamme, ei heidän.
Jumala on meidän puolellamme.
Poika syntyi, ja hän sai Immanuel-nimen.
Kuningas tiesi, että pohjoisen liitto ei voittaisi, -
koska Jumala on meidän kanssamme.
Jumala ei ollut Israelin kymmenen sukukunnan kanssa.
Se on Immanuel-nimen alkuperä.
Kerran filistealaiset liittoutuivat arabien kanssa.
Taas Juuda oli pulassa, mutta silloinkin Jumala auttoi.
Täällä oli Assyria, jonka pääkaupunki oli Niinive Tigris-joen rannalla.
Se oli koillinen suurvalta.
Täällä oli Egypti, suurvalta lounaassa.
Täällä lähellä Bagdadia oli pieni mutta kasvava Babylon.
Puhumme siitä enemmän Hesekielin ja Danielin yhteydessä.
Babylonista tulisi suurin ongelma, mutta ei vielä Jesajan päivinä.
Assyria eli valtansa viimeisiä vuosia, ja se oli suurin uhka Jerusalemille.
Jesaja profetoi neljän kuninkaan aikana.
Manasse tappoi hänet.
Jesajan profeetantyö alkoi kuningas Ussian kuolinvuotena.
Hän alkoi todella saarnata Jootamin aikana.
Sitten seurasivat Aahas, Hiskia ja Manasse.
Tarkastellaanpa poliittisia oloja.
Kuninkaat olivat Ussia, Jootam, Aahas, Hiskia ja Manasse.
Vihreällä merkityt olivat hyviä kuninkaita.
Ussia oli aluksi hyvä kuningas. Hän hallitsi pitkään, 52 vuotta.
Viimeisinä vuosinaan hänestä tuli paha kuningas.
Hän teki pahaa Herran silmissä ja kuoli pitaaliin.
Jumala rankaisi häntä.
Aina kun kuningas oli hyvä, kansa oli voittoisa.
Aina kun kuningas oli paha, kansa hävisi taistelut.
Se ei ollut sattumaa. Kun he olivat hyviä, Jumala oli heidän kanssaan.
Kun kuningas oli paha, Jumala ei ollut heidän kanssaan. Heidät lyötiin.
Filistealaisten ja arabien liittouma hyökkäsi Ussian varhaisvuosina.
Koska kuningas oli hyvä, hyökkääjä lyötiin.
Kun kuninkaasta tuli paha, Assyria hyökkäsi ja Juuda hävisi.
Assyrian armeija palasi omaan maahansa. Taistelu oli julma.
Sitten Ussia kuoli.
Arkeologit ovat löytäneet Ussian haudan.
Tässä kivessä lukee hepreaksi: "Täällä Ussian luut."
Luut on löydetty.
Se on mielenkiintoinen Raamatun ulkopuolinen tiedonjyvänen.
Tässä on Assyrian kuningas Sanherib valtaistuimellaan.
Hänestä kuulemme lisää myöhemmin.
Tässä hän vastaanottaa voitettujen vihollisten kunnianosoituksen.
Jootam oli hyvä kuningas. Hänen onnistui torjua kaikki hyökkääjät.
Ammonilaiset hyökkäsivät. Sitten Israel ja Syyria liittoutuivat.
Sen pitäisi olla juuri ja juuri Aahasin alla.
Se tapahtui Jootamin ja Aahaan vallanvaihdon tienoilla.
Jootamin hyvä vaikutus oli yhä olemassa, ja hyökkäys torjuttiin.
Aahas oli läpikotaisin paha. Juuda hävisi edomilaisille, -
filistealaisille ja assyrialaisille.
Assyrialaiset tulivat yhä lähemmäs. Heistä tuli yhä suurempi uhka.
Sitten tuli hyvä kuningas Hiskia.
Filistealaiset hyökkäsivät. Juuda voitti heidät.
Assyrialaiset tulivat ja piirittivät Jerusalemia 185 000 miehen voimin.
Samaan aikaan Aamos ja Hoosea saarnasivat pohjoisessa.
He olivat Jesajan aikalaisia.
Assyrialiset tulivat Aahaan aikana. He eivät voittaneet Jerusalemia.
He valloittivat Samarian. Israelin kymmenen sukukuntaa katosi 721.
Piiritetyssä Jerusalemissa suurin pula tuli vedestä.
Hiskia kaivoi tunnelin, jota pitkin kaupunkiin saatiin vettä.
Jos käyt Jerusalemissa, kulje tunnelin läpi.
Siellä oli vettä kaulaa myöden. Katto oli aivan pään päällä.
Kynttilämme sammuivat, ja olimme pimeydessä.
Vesi ylsi kaulaan. Pää osui kattoon. Kuljimme 700 metriä kallion läpi.
Myöhemmin menimme sinne seurakuntalaisten kanssa.
Eräs mies pelleili soihdun kanssa, että tunneli muka syveni.
Lopuksi näimme vain käden ja soihdun pinnan yläpuolella.
Tunnelin puolivälissä oli kirjoitus, joka oli kaivettu esiin.
Se kertoo, miten Hiskia kaivoi vesitunnelin Jerusalemiin.
Salaisen vesitunnelin tarkoitus oli turvata vedensaanti piirityksen aikana.
Ulkopuolella oli 185 000 assyrialaista.
Kertomuksen voi lukea Jesajan kirjan luvuista 36―39.
Se on Jesajan ainoa kerronnallinen osa.
Tässä ovat Assyrian sotajoukot.
Sanheribin joukot kuljettavat vankeja Assyriaan, ja kaikki vangit ovat pieniä.
Sotajoukot olivat kaksi kertaa suurempia.
Tarkoitus oli kertoa, että he valloittivat "pikkukansan".
Heitä oli 185 000. Jumala sanoi: "Minä voitan heidät."
Seuraavana aamuna kaikki 185 000 olivat kuolleet.
Kerrotaan, että yksi enkeli oli tappanut heidät.
Viime vuosiin saakka sitä on pidetty satuna.
Sitten brittiarkeologit löysivät sotilaiden luurangot.
Tämä on kuva pääkalloista muurin juurella.
Kuva ei ole hyvä, mutta siitä näkee, että ne ovat ihmisen pääkalloja.
Niitä on tuhansia Jerusalemin muurin juurella. Nyt ne on kaivettu esiin.
Hiskia oli siis hyvä kuningas, ja Assyria lyötiin. Hiskia teki virheen.
Kun Hiskia oli sairas, pieni Babylon lähetti hänelle tervehdyksen.
Kaikki alkoi siitä. Hän ei halunnut kuolla, ja hän huusi Herran puoleen.
Herra antoi hänelle 15 vuotta lisäaikaa.
Sanansaattajat toivat pienestä Babylonista tervehdyksen.
Hiskia oli mielissään, että joku niinkin kaukana ajatteli häntä.
Niinpä hän esitteli vieraalleen aarteensa, palatsinsa ja temppelin.
Hän halusi osoittaa mahtavuuttaan Babylonian kuninkaalle.
Jesaja kysyi: "Mitä näytit tuolle Babylonin miehelle?"
"Eräänä päivänä Babylon vie sinulta kaiken, minkä näytit tuolle miehelle."
Se on dramaattinen kertomus Jesajan kirjan keskellä.
Manasse oli kamala kuningas. Hän harjoitti saatananpalvontaa.
Hän uhrasi jopa oman poikansa saatanalle, Molokille, -
joka oli saatananpalvonnan keskushahmo.
Manasse vihasi Jesajaa niin paljon, että hän kielsi tätä puhumasta.
Niinpä Jesaja kirjoitti. Tulos on sylissäsi nyt.
Lopulta Manasse päätti tappaa profeetan.
Hän käski tuoda onton puunrungon.
Hän sitoi Jesajan ja työnsi hänet rungon sisään.
Sitten hän käski kahden miehen sahata hänet kahtia isolla sahalla.
Hänet mainitaan Hepr. 11:ssä: "rikki sahattu".
Juutalaisen historian mukaan rikki sahattu oli Jesaja.
Tämä on historiallinen ja maantieteellinen tausta.
On huomionarvoista, että Jesajan kirja jakautuu kahteen osaan.
Osat ovat keskenään vastakohtaiset.
Jesajan kirja on sanomien kokoelma eri ajoilta, kuten muut profeettakirjat.
Se ei ole aikajärjestyksessä, vaan joskus se on järjestetty aiheittain.
Tietyllä tavalla yhden lajin profetia on sijoitettu kirjan alkuosaan -
ja toisentyyppinen profetia kirjan jälkiosaan.
Se ei kulje suoraan eikä linjassa.
Olemme tottuneet linjakirjoihin, jotka alkavat alusta ja päättyvät loppuun.
Ensimmäiset 39 lukua eroavat selvästi 27 loppuluvusta.
Koulussa lapsille opetetaan, että kirjan jälkiosan on kirjoittanut joku muu, -
Deutero-Jesaja, toinen Jesaja.
Alkuosassa on huonoja uutisia, loppuosassa hyviä uutisia.
Alkuosassa painotetaan pahoja ihmis- tekoja, loppuosassa Jumalan tekoja.
Alkuosassa painotetaan syntiä ja rangaistusta.
Loppuosassa painotetaan pelastusta ja lunastusta.
Alkuosa keskittyy tuomioon, loppuosa armoon. Jesaja käsittelee molempia.
Joona keskittyi armoon ja Naahum tuomioon.
Aamos keskittyi tuomioon ja Hoosea armoon. Jesaja kattaa molemmat.
Alkuosassa hän asettaa Israelin vastatusten sen synnin kanssa.
Loppuosassa hän lohduttaa Israelia tulevaisuuden hyvillä uutisilla.
Alkuosassa näkyy Israelin Jumala, lopussa on jumalakuva on laajempi.
Jumala nähdään maailmankaikkeuden Luojana.
Alkuosa on kansallinen, loppuosa on kansainvälinen.
Alkuosassa katsotaan naapureita, loppuosassa maailman kansoja.
Britannia mainitaan loppuosassa: kaukaiset meren saaret.
Foinikialaiset hakivat täältä tinaa Jesajan aikana.
He luulivat, että maailma loppuu Isoon-Britanniaan.
Kaukaiset saaret tarkoittavat Britanniaa.
Alkuosassa Jumala kuvataan tulena. Se on kuva tuomiosta.
Loppuosassa Jumala on Isä.
Alkuosassa Jumalan käsi on noussut lyömään.
Loppuosassa Hänen käsivartensa on ojennettu pelastamaan.
Alkuosassa on kirouksia, loppuosassa siunauksia.
Alkuosassa kuvataan Jumalan "outoa työtä".
Se ei ole Herralle mieluista. Hän ei halua tuomita.
Loppuosa on täynnä "hyviä uutisia".
Alkuosa keskittyy juutalaisiin, loppuosa pakanoihin.
"Kansakunnilla" tarkoitetaan pakanoita.
Alkuosan vihollinen on Assyria.
Loppuosassa tuodaan ilmi, että Babylon on tuomion välikappale.
Alkuosa kertoo tapahtumista, jotka johtavat pakkosiirtolaisuuteen.
Loppuosa kertoo tapahtumista pakkosiirtolaisuuden jälkeen.
Pakkosiirtolaisuuden jälkeiset asiat kuvataan niin yksityiskohtaisesti, -
että se saa skeptikot uskomaan kirjoittajan olleen joku toinen.
Jos et usko Jumalan tietävän tulevaisuutta, -
et voi uskoa Jesajan tienneen, että Babylonin löisi Koores-niminen mies.
Se tapahtui sata vuotta Jesajan kuoleman jälkeen.
Jos uskot Jumalan tietävän tulevaisuuden, -
uskot Jesajan kirjoittaneen sen.
Tällä hetkellä siitä käydään kovaa kiistelyä.
Ensimmäisen Jesajan väitetään kirjoittaneen luvut 1―39.
Toisen Jesajan sanotaan kirjoittaneen luvut 40―66.
Uusi koulukunta jakaa myös toisen puoliskon.
Sanotaan, että kolmas Jesaja olisi kirjoittanut viimeiset 10 lukua.
Nyt on siis kolme Jesajaa. Tätä opetetaan totuutena kouluissa.
Se on laajalti hyväksytty asia.
Vedotaan tyylin, sisällön ja sanaston erilaisuuksiin.
Jesaja puhui monia sanomia monien vuosien varrella.
Hän käytti eri tyylejä ja sanastoja sen mukaan, nuhteliko hän vai lohdutti.
Silti ei uskota, että loppuosan ennustukset on laadittu ennalta.
Asian ydin on, tietääkö Jumala tulevaisuuden, -
suunnitteleeko Hän sen ja hallitseeko Hän tulevaisuutta?
Kysymys on siis uskosta ja siitä, mitä uskomme Jumalasta.
Eräät seikat puhuvat sen puolesta, että kirja on Jesajan käsialaa.
Mainitsen erityisesti kolme asiaa.
Ensinnäkin molemmissa osissa on hyvin paljon yhteistä.
Israelin Pyhä -nimi toistuu 50 kertaa, 25 kertaa molemmissa osissa.
Ihmiset sanovat tietysti, että joku matki.
Lisäksi toinen osa sisältää Raamatun profeetallisimman sanoman.
Olisi hämmästyttävää, että kirjoittajan nimi olisi unohtunut.
Ei ole uskottavaa, että suurimman profetian kirjoittajaa ei tunnettaisi, -
kun muiden profeettojen nimet kuitenkin tiedettiin.
Sen täytyy olla Jesaja.
Lisäksi Jeesus ja Paavali siteeraavat toista osaa ja sanovat:
"Profeetta Jesaja sanoi..." Minulle se riittää todisteeksi.
Jeesus ja Paavali eivät valehdelleet.
Halusin selventää tämän asian.
Ohjelma-aika on lopussa. Minulla on vielä asiaa kirjasta, -
mutta joudumme odottamaan sitä seuraavaan kertaan.
Tilaa Pawsonin opetussarjoja TV7:n verkkokaupasta: www.tv7.fi/kauppa tai 0400 721 599
Suomennos: TV7